เรื่องร้องเรียน (ต้นไม้,ร้องเรียน,ความสะอาด) วันที่ 2023-08-23 06:37:13 — แขวงสวนหลวง เขตสวนหลวง กรุงเทพมหานคร
ถึงนายชัชชาติ สิทธิพันธุ์ ผู้ว่าราชการกรุงเทพมหานคร และ นางสุภมาส เลขาจารกุล ผู้อำนวยการเขตสวนหลวง กรุงเทพมหานคร

อ้างอิงเลขรับแจ้ง Traffy Fondue 175935/65 ลงวันที่ 31/12/2565 และ 06/01/2566 เหตุต้นไม้และเถาวัลย์จากบ้านรกร้าง

คือตั้งใจเขียนมาชมเชย ทีมงานฝ่ายรักษาความสะอาดและสวนสาธารณะ ลงพื้นที่ปฏิบัติงาน 16/08/2566 ด้วยความเต็มแรงเต็มใจ ไม่เกี่ยงหน้างานที่ยากและเหน็ดเหนื่อย อีกทั้งยังมีความสุภาพเรียบร้อยตลอดการทำงาน

ขอขอบคุณ โดยเฉพาะอย่างยิ่ง นายสมจิต จันทร์ไพโรจน์ หัวหน้ากลุ่มงานสวน เขตสวนหลวง ที่เข้าอกเข้าใจ ช่วยคิดหาวิธีแก้ไขปัญหา ประสานเจรจากับเจ้าของบ้านต้นเหตุ นำมาซึ่งการหยุดความเดือดร้อนได้ในระยะยาว

Traffy Fondue ดี สะดวก แต่ถ้าไม่ได้ความ "ใส่ใจ" จากทีมผู้ปฏิบัติงาน Traffy Fondue ก็จะเป็นแค่ระบบลอยๆ ที่ไม่มีความสำคัญใดเลย จึงขอสะท้อนกลับและขอขอบคุณ นางสุภมาส เลขาจารกุล ผู้อำนวยการเขตสวนหลวง ที่คอยกำชับดูแลตอบสนองปัญหาเดือดร้อนด้วยความกระตือรือร้น